Mestergruppen kjøper XL-BYGG Dale Malo
XL-BYGG Dale Malo har fire avdelinger i Møre og Romsdal: Elnesvågen, Molde, Vestnes og Eide. Foto: Mestergruppen
Sist oppdatert: 11-04-2022
– Dale Malo er en særdeles veldrevet virksomhet som vi kjenner godt fra før. Vi har samarbeidet i mange år, og gleder oss til å videreføre det gode arbeidet innen byggevarehandel som de har bygget opp i denne regionen.
-Vi ser også frem til å få alle medarbeiderne ved anleggene med oss videre, og er fornøyd med at kompetansen beholdes lokalt når vi tar over, sier Per Ivar Harila, direktør byggevare i Mestergruppen, i en melding.
Kjell Inge Dale, konsernleder i Dale Malo Holding AS, sier:
– Da vi kom til beslutningen om å selge XL-BYGG Dale Malo, så var Mestergruppen vårt førstevalg. Vi er derfor veldig glade nå for at det ble slik, og at anleggene videreføres som XL-BYGG.
-Våre medarbeidere fikk beskjed i dag om avtalen og tilbakemeldingene har vært positive.
Formell overtagelse vil bli gjennomført snarest mulig, under forutsetning av godkjenning fra Konkurransetilsynet.
Selskapene Solid Dale Malo og Blink Hus Dale Malo inngår ikke i den nye avtalen og vil drives som før av Dale Malo Holding.
Om Dale Malo Holding AS
Mestergruppen har Ferd AS som sin største eier, men også medlemmer av de ulike kjedene utgjør en betydelig del av konsernets aksjonærer. Omsetningen til Mestergruppen er på ca. 18 milliarder kroner.